**დანართი**

**სამეცნიერო სტრუქტურული ერთეულის ხელმძღვანელის თანამდებობის დაკავების წესი და პირობები**

**მუხლი 1. წესის რეგულირების სფერო**

1. წინამდებარე წესი განსაზღვრავს, სსიპ - კორნელი კეკელიძის სახელობის საქართველოს ხელნაწერთა ეროვნულ ცენტრში (შემდგომში - ცენტრი) სამეცნიერო სტრუქტურული ერთეულის ხელმძღვანელის თანამდებობის დასაკავებლად გამოცხადებული კონკურსის (შემდგომში - კონკურსი) ჩატარების წესსა და პირობებს.

2. ამ წესის მიზანია საქართველოს კანონმდებლობით დადგენილი წესით კანდიდატის შესაბამისობის დადგენა ვაკანტური თანამდებობის მოთხოვნებთან, რომელიც ტარდება გამჭვირვალობის, თანასწორობისა და სამართლიანი კონკურენციის პრინციპების დაცვით.

**მუხლი 2. კონკურსის მიზანი და ამოცანები**

1. კონკურსის მიზანია, ვაკანტური თანამდებობის დასაკავებლად, დადგენილ მოთხოვნათა გათვალისწინებით, შესაბამისი კანდიდატის შერჩევა.
2. კონკურსის ამოცანებია:

ა) საქართველოს მოქალაქეთათვის ვაკანტურ თანამდებობათა თანაბრად ხელმისაწვდომობის უზრუნველყოფა;

ბ) ვაკანტურ თანამდებობაზე დასანიშნი კანდიდატის შერჩევის და მისი თანამდებობაზე დანიშვნის პროცესის გამჭვირვალობის უზრუნველყოფა;

გ) კონკურსში მონაწილე კანდიდატების კვალიფიკაციის, პროფესიული დონის, ცოდნის, პიროვნული თვისებების, მოტივაციის და უნარ-ჩვევების შეფასება;

დ) შერჩეული კანდიდატის ვაკანტური თანამდებობის მოთხოვნებთან შესაბამისობის დადგენა.

**მუხლი 3. კონკურსის გამოცხადება**

კონკურსი ცხადდება ცენტრის ელექტრონულ ვებგვერდზე ([www.manuscript.ge](http://www.manuscript.ge)). შესაძლებელია კონკურსის პირობების საჯაროობის უზრუნველყოფის მიზნით გამოყენებულ იქნეს სხვა ელექტრონული საშუალებები.

**მუხლი 4. კონკურსის ჩატარების ფორმა და პირობები**

1. კონკურსის ჩატარებას უზრუნველყოფს ცენტრის სამეცნიერო საბჭო.
2. ცენტრის სამეცნიერო საბჭო ირჩევს სამეცნიერო სტრუქტურული ერთეულის ხელმძღვანელს 3 წლის ვადით და დასამტკიცებლად წარუდგენს დირექტორს.
3. კონკურსი მოიცავს შემდეგ ეტაპებს:

ა) განცხადებების გადარჩევა;

ბ) გასაუბრება (ტარდება სამეცნიერო საბჭოს გადაწყვეტილებით, აუცილებლობის შემთხვევაში; გასაუბრება შეიძლება ჩატარდეს ყველა ან შერჩევით კანდიდატთან; შესაძლებელია ელექტრონული ფორმატით ჩატარება).

გ) სამეცნიერო სტრუქტურული ერთეულის ხელმძღვანელის ვაკანტურ თანამდებობაზე დასამტკიცებლად კანდიდატის არჩევა და ცენტრის დირექტორისთვის დასამტკიცებლად წარდგენა.

**მუხლი 5. საკონკურსო განაცხადების მიღების, განხილვისა და გადაწყვეტილების მიღების ვადები**

1. კონკურსში მონაწილეობის მსურველ პირთა განცხადებების მიღება წარმოებს ცენტრის ელექტრონულ ფოსტაზე - [info@manuscript.ac.ge](mailto:info@manuscript.ac.ge) ან ცენტრის კანცელარიაში, ყოველდღე 12 საათიდან 16 საათამდე - 2022 წლის 7 ივლისიდან 2022 წლის 19 ივლისის ჩათვლით.

2. ამ მუხლის პირველი პუნქტით დადგენილი ვადების დარღვევით წარდგენილი განცხადება არ რეგისტრირდება.

3. საბუთების გადარჩევის დღედ განისაზღვროს 2022 წლის 21-22 ივლისი.

4. გასაუბრების ჩატარების დღედ განისაზღვროს 2022 წლის 25 ივლისი.

**შენიშვნა:** სამეცნიერო საბჭოს გადაწყვეტილებით, გასაუბრება შესაძლებელია ჩატარდეს ელექტრონულ ფორმატში, კანდიდატებისთვის წინასწარი შეტყობინებით.

5. კონკურსის შედეგები გამოცხადდება არაუგვიანეს 2022 წლის 29 ივლისისა.

**მუხლი 6. დაწესებულების უფლება მოვალეობანი**

1. ცენტრი უფლებამოსილია გამოაცხადოს კონკურსი ვაკანტურ თანამდებობაზე,  საქართველოს კანონმდებლობით დადგენილი წესით.
2. ცენტრი ვალდებულია, მოახდინოს კანდიდატის ინფორმირება კონკურსის შესახებ შეტყობინებაში შესული ცვლილების ან/და კონკურსის ახალი ვადის შესახებ, რის შემდეგაც კანდიდატს ეძლევა გონივრული ვადა ცვლილების გათვალისწინებით ან კონკურსის შესახებ ახალი შეტყობინების შესაბამისად, განცხადების წარსადგენად.
3. ცენტრი უფლებამოსილია შეწყვიტოს გამოცხადებული კონკურსი ნებისმიერ ეტაპზე, კანდიდატისათვის საბოლოო გადაწყვეტილების გაცნობამდე.
4. კონკურსის შეწყვეტის შესახებ გადაწყვეტილება შეტყობინების სახით უნდა ეცნობოს თითოეულ კანდიდატს.

**მუხლი 7. კანდიდატის უფლება-მოვალეობანი**

1. კონკურსში მონაწილეობისათვის  განცხადების წარდგენა, კანდიდატის მიერ, უნდა მოხდეს დადგენილ ვადაში. კანდიდატი ვალდებულია ცენტრს მიაწოდოს უტყუარი ინფორმაცია საკონკურსო მოთხოვნებთან დაკავშირებით.
2. კანდიდატი უფლებამოსილია განცხადებაში შეიტანოს ცვლილება ცენტრის მიერ განცხადების წარდგენისთვის განსაზღვრული ვადის ამოწურვამდე.

**მუხლი 8. სამეცნიერო საბჭოს საქმიანობა**

1. სამეცნიერო სტრუქტურული ერთეულის ხელმძღვანელს ღია კონკურსის საფუძველზე ირჩევს ცენტრის სამეცნიერო საბჭო და ამტკიცებს ცენტრის დირექტორი.
2. სამეცნიერო საბჭო უფლებამოსილია, თუ სხდომას ესწრება მისი შემადგენლობის 2/3. გადაწყვეტილება მიღებულად ითვლება, თუ მას მხარს დაუჭერს სიითი შემადგენლობის ნახევარზე მეტი. ღია კენჭისყრით გადაწყვეტილების მიღების დროს, ხმების თანაბრად გაყოფის შემთხვევაში, გადამწყვეტად ითვლება სამეცნიერო საბჭოს თავმჯდომარის ხმა; გადაწყვეტილების ფარული კენჭისყრით მიღების შემთხვევაში პროცედურა განისაზღვრება ცენტრის სამეცნიერო საბჭოს საქმიანობის მარეგულირებელი დებულების შესაბამისად.
3. სამეცნიერო საბჭო აფასებს კანდიდატის შესაბამისობას ვაკანტური თანამდებობის დასაკავებლად დადგენილ მოთხოვნებთან, აუცილებლობის შემთხვევაში, ისმენს აღნიშნულ თანამდებობაზე დანიშვნის უფლების მქონე პირის აზრს და გამოაქვს შესაბამისი გადაწყვეტილება დადგენილი წესით.
4. სამეცნიერო საბჭოს გადაწყვეტილება ფორმდება ოქმით.
5. სამეცნიერო საბჭოს წევრს უფლება აქვს თავისი განსხვავებული აზრი დაურთოს ოქმს, რის შესახებაც ოქმში კეთდება შესაბამისი ჩანაწერი.
6. კონკურსი ითვლება ჩაშლილად, თუ მასში მონაწილეობის მისაღებად არ იქნა წარდგენილი არც ერთი განცხადება, აგრეთვე, იმ შემთხვევაში, თუ სამეცნიერო საბჭო ვერ გამოავლენს კონკურსში გამარჯვებულს.
7. სამეცნიერო საბჭო ვალდებულია, საბოლოო გადაწყვეტილება მიიღოს განცხადების წარდგენის ვადის დასრულებიდან არაუგვიანეს 15 დღის ვადაში.
8. საფინანსო-ადმინისტრაციული განყოფილების ადამიანური რესურსების მართვისა და მონიტორინგის კოორდინატორი სამეცნიერო საბჭოს საბოლოო გადაწყვეტილების მიღებიდან არაუგვიანეს 5 სამუშაო დღისა, წერილობით ან  ელექტრონული ფოსტის მეშვეობით, აცნობებს კანდიდატებს მის მიმართ გამოტანილ გადაწყვეტილებას.
9. ცენტრის სამეცნიერო საბჭოს თავმჯდომარე საბოლოო გადაწყვეტილების მიღებიდან არაუგვიანეს 5 სამუშაო დღისა, ცენტრის დირექტორს წერილობით წარუდგენს – სამეცნიერო საბჭოს მიერ წარდგენილი კანდიდატის ან კანდიდატის წარდგენაზე უარის შესახებ ინფორმაციას.

**მუხლი 9. დამატებითი პირობები**

ა) კონკურსის საკვალიფიკაციო მოთხოვნები განისაზღვრება ამ დანართის დანართი 1-ის შესაბამისად;

ბ) კონკურსში მონაწილე კანდიდატთა მიერ წარმოსადგენი დოკუმენტაციის ნუსხა განისაზღვრება ამ დანართის დანართი 2-ის შესაბამისად;

გ) საკონკურსო განაცხადის ფორმა განისაზღვრება ამ ბრძანების დანართი 3-ის შესაბამისად.

**საკვალიფიკაციო მოთხოვნები**

**თანამდებობის დასახელება:**

კოდიკოლოგიისა და ტექსტოლოგიის განყოფილების უფროსი- მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1210 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

განყოფილების სამეცნიერო საქმიანობის საერთო ხელმძღვანელობა და კოორდინაცია, სამეცნიერო პრიორიტეტების განსაზღვრა; განყოფილებისთვის წლიური გეგმების შედგენა- შესრულებაზე კონტროლი და სამეცნიერო საბჭოსათვის სათანადო ფორმით წარდგენა; საერთაშორისო და ადგილობრივ საგრანტო კონკურსებში წარსადგენი პროექტების შერჩევისა და მომზადების კოორდინაცია; გამოსაცემად მომზადებული სამეცნიერო ნაშრომების შერჩევა.

ძველ ქართულ ხელნაწერებზე მუშაობა, ფილოლოგიური ძიებანი ძვ.ქართული მწერლობის სხვადასხვა სფეროში; ძვ.ქართული ტექსტების კრიტიკული გამოცემის მომზადება; ტექსტების ენობრივ-სტილური მახასიათებლების შესწავლა; ლიტერატურული ურთიერთობების შესწავლა; ტექსტისთვის ლექსიკონისა და დოკუმნტური საძიებლების შედგენა.

**მოთხოვნები:**

აკადემიური ხარისხი დოქტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის მინიმუმ 6 წლიანი გამოცდილება

**დამატებითი მოთხოვნები:**

***აუცილებელია:***

ძველი ქართული ენის ცოდნა

სამეცნიერო გრანტებში მონაწილეობა/ხელმძღვანელობა

***სასურველია:***

*ადმინისტრაციული ხელმძღვანელობის გამოცდილება.*

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office |  |
|  |  |
|  |  |

**ენები:**

ერთ-ერთი უცხო ენა

**თანამდებობის დასახელება:**

აღმოსავლური და სომხური ხელნაწერების განყოფილების უფროსი- მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1210 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

განყოფილების სამეცნიერო საქმიანობის საერთო ხელმძღვანელობა და კოორდინაცია, სამეცნიერო პრიორიტეტების განსაზღვრა; განყოფილებისთვის წლიური გეგმების შედგენა- შესრულებაზე კონტროლი და სამეცნიერო საბჭოსათვის სათანადო ფორმით წარდგენა; საერთაშორისო და ადგილობრივ საგრანტო კონკურსებში წარსადგენი პროექტების შერჩევისა და მომზადების კოორდინაცია; გამოსაცემად მომზადებული სამეცნიერო ნაშრომების შერჩევა.

ძველ აღმოსავლურ და სომხურ ხელნაწერებზე მუშაობა, ფილოლოგიური ძიებანი მწერლობის სხვადასხვა სფეროში; აღმოსავლური და სომხური ტექსტების კრიტიკული გამოცემის მომზადება; ტექსტების ენობრივ-სტილური მახასიათებლების შესწავლა; ლიტერატურული ურთიერთობების შესწავლა; ტექსტისთვის ლექსიკონისა და დოკუმნტური საძიებლების შედგენა.

**მოთხოვნები:**

აკადემიური ხარისხი დოქტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის მინიმუმ 6 წლიანი გამოცდილება

**დამატებითი მოთხოვნები:**

***აუცილებელია:***

სომხური/აღმოსავლური ენის ცოდნა

სამეცნიერო გრანტებში მონაწილეობა/ხელმძღვანელობა

***სასურველია:***

*ადმინისტრაციული ხელმძღვანელობის გამოცდილება.*

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office |  |
|  |  |
|  |  |

**ენები:**

ერთ-ერთი უცხო ენა

**თანამდებობის დასახელება:**

წყაროთმცოდნეობისა და დიპლომატიკის განყოფილების უფროსი- მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1210 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

განყოფილების სამეცნიერო საქმიანობის საერთო ხელმძღვანელობა და კოორდინაცია, სამეცნიერო პრიორიტეტების განსაზღვრა; განყოფილებისთვის წლიური გეგმების შედგენა- შესრულებაზე კონტროლი და სამეცნიერო საბჭოსათვის სათანადო ფორმით წარდგენა; საერთაშორისო და ადგილობრივ საგრანტო კონკურსებში წარსადგენი პროექტების შერჩევისა და მომზადების კოორდინაცია; გამოსაცემად მომზადებული სამეცნიერო ნაშრომების შერჩევა.

ისტორიული საბუთების კატალოგიზაციის (მათ შორის ელექტრონული) პრინციპების განსაზღვრა; ისტორიული საბუთებისა და ანდერძ-მინაწერების კორპუსული გამოცემების პრინციპების შემუშავება; ცენტრში დაცული უცხოენოვანი საისტორიო წყაროების წყაროთმცოდნეობითი ღირებულების შეფასება და საპუბლიკაციოდ შერჩევა.

**მოთხოვნები:**

აკადემიური ხარისხი დოქტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის მინიმუმ 6 წლიანი გამოცდილება

**დამატებითი მოთხოვნები:**

***აუცილებელია:***

ხელნაწერთა ეროვნული ცენტრის კოლექციების, ისტორიული ტექსტების პუბლიკაციისთვის შემუშავებული მეცნიერული სტანდარტებისა და ისტორიული ინფორმატიკის საკითხების ცოდნა.

სამეცნიერო გრანტებში მონაწილეობა/ხელმძღვანელობა

***სასურველია:***

*ადმინისტრაციული ხელმძღვანელობის გამოცდილება.*

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office  Microsoft Office Access |  |
|  |  |
|  |  |
|  |  |

**ენები:**

ერთ-ერთი უცხო ენა

**თანამდებობის დასახელება:**

ხელოვნებათმცოდნეობის განყოფილების უფროსი- მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1210 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

განყოფილების სამეცნიერო საქმიანობის საერთო ხელმძღვანელობა და კოორდინაცია, სამეცნიერო პრიორიტეტების განსაზღვრა; განყოფილებისთვის წლიური გეგმების შედგენა- შესრულებაზე კონტროლი და სამეცნიერო საბჭოსათვის სათანადო ფორმით წარდგენა; საერთაშორისო და ადგილობრივ საგრანტო კონკურსებში წარსადგენი პროექტების შერჩევისა და მომზადების კოორდინაცია; გამოსაცემად მომზადებული სამეცნიერო ნაშრომების შერჩევა.

ქართული და ქრისტიანული აღმოსავლეთის წიგნის ხელოვნების კვლევა; ხელნაწერთა მხატვრული გაფორმების შესწავლა, მონაცემთა ბაზის შედგენა. მინიატურათა იკონოგრაფიული, სტილისტურ-მხატვრული ანალიზი; ქართული და ისლამური წიგნის მხატვრობის ურთიერთმიმართების საკითხები.

**მოთხოვნები:**

აკადემიური ხარისხი დოქტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის მინიმუმ 6 წლიანი გამოცდილება

**დამატებითი მოთხოვნები:**

***აუცილებელია:***

სამეცნიერო გრანტებში მონაწილეობა/ხელმძღვანელობა

***სასურველია:***

*ადმინისტრაციული ხელმძღვანელობის გამოცდილება.*

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office |  |
|  |  |
|  |  |
|  |  |

**ენები:**

ერთ-ერთი უცხო ენა

**თანამდებობის დასახელება:**

არქივთმცოდნეობისა და ელექტრონული არქივის განყოფილების უფროსი- მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1210 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

განყოფილების სამეცნიერო საქმიანობის საერთო ხელმძღვანელობა და კოორდინაცია, სამეცნიერო პრიორიტეტების განსაზღვრა; განყოფილებისთვის წლიური გეგმების შედგენა- შესრულებაზე კონტროლი და სამეცნიერო საბჭოსათვის სათანადო ფორმით წარდგენა; საერთაშორისო და ადგილობრივ საგრანტო კონკურსებში წარსადგენი პროექტების შერჩევისა და მომზადების კოორდინაცია; გამოსაცემად მომზადებული სამეცნიერო ნაშრომების შერჩევა.

საარქივო მასალის არქეოგრაფიული დამუშავება და აღწერილობის გამოსაცემად მომზადება.

**მოთხოვნები:**

აკადემიური ხარისხი დოქტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის მინიმუმ 6 წლიანი გამოცდილება

**დამატებითი მოთხოვნები:**

***აუცილებელია:***

არქივის დამუშავების სტანდარტის ცოდნა; საარქივო დოკუმენტებზე მუშაობის-შესწავლა/პუბლიკაციის გამოცდილება.

სამეცნიერო გრანტებში მონაწილეობა/ხელმძღვანელობა

***სასურველია:***

*ადმინისტრაციული ხელმძღვანელობის გამოცდილება.*

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office |  |
|  |  |
|  |  |
|  |  |

**ენები:**

ერთ-ერთი უცხო ენა

**თანამდებობის დასახელება:**

ფონდების დაცვის, აღრიცხვისა და ექსპონირების დეპარტამენტის უფროსი- მთავარი მეცნიერი თანამშრომელი

**დამსაქმებელი:** სსიპ კ.კეკელიძის სახელობის საქართველოს ხელნაწერთა ეროვნული ცენტრი

**თანამდებობრივი სარგო:** 1375 ლარი

**ადგილების რაოდენობა:** 1

**სამსახურის ადგილმდებარეობა:** თბილისი

**სამუშაოს ტიპი:** სრული განაკვეთი

**სამუშაოს აღწერა:**

დეპარტამენტის სამეცნიერო საქმიანობის საერთო ხელმძღვანელობა და კოორდინაცია, სამეცნიერო პრიორიტეტების განსაზღვრა; განყოფილებისთვის წლიური გეგმების შედგენა- შესრულებაზე კონტროლი და სამეცნიერო საბჭოსათვის სათანადო ფორმით წარდგენა; საერთაშორისო და ადგილობრივ საგრანტო კონკურსებში წარსადგენი პროექტების შერჩევისა და მომზადების კოორდინაცია; გამოსაცემად მომზადებული სამეცნიერო ნაშრომების შერჩევა.

ქართული და უცხოენოვანი ხელნაწერი წიგნების, საისტორიო დოკუმენტების, პირადი არქივების, ასევე, დეპარტამენტის სტრუქტურაში შექმნილი სხვა ფონდების მართვა, დაცვა, აღრიცხვა, გამოყენების პირობების უზრუნველყოფა დადგენილი წესების მიხედვით; ხელნაწერთა და იშვიათ გამოცემათა რესტავრაცია-კონსერვაციის, ექსპოზიციის პროცესის მართვა და კონტროლი.

**მოთხოვნები:**

აკადემიური ხარისხი დოქტორი/დოქტორთან გათანაბრებული

სამუშაო გამოცდილება სამეცნიერო-კვლევითი საქმიანობის მინიმუმ 6 წლიანი გამოცდილება

**დამატებითი მოთხოვნები:**

***აუცილებელია:***

საფონდო საქმის წარმოების გამოცდილება; ხელნაწერი წიგნების, ისტორიული დოკუმენტების, საარქივო მასალის სპეციფიკის ცოდნა.

სამეცნიერო გრანტებში მონაწილეობა/ხელმძღვანელობა

***სასურველია:***

*სხვადასხვაენოვან ხელნაწერებსა და დოკუმენტებზე მუშაობის გამოცდილება.*

*ადმინისტრაციული ხელმძღვანელობის გამოცდილება.*

ადგილობრივ და უცხოურ სამეცნიერო ფორუმებში მონაწილეობა.

**კომპიუტერული პროგრამები:**

|  |  |
| --- | --- |
| Microsoft Office |  |
|  |  |
|  |  |
|  |  |

**ენები:**

ერთ-ერთი უცხო ენა

**კონკურსში მონაწილე კანდიდატთა მიერ წარმოსადგენი დოკუმენტაცია**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* გამოქვეყნებული 2 სამეცნიერო ნაშრომის ასლი, რომელიც განმცხადებლის აზრით, ყველაზე უკეთ წარმოაჩენს მის სამეცნიერო პოტენციალსა და კვლევის უნარს
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა (არაუმეტეს 2 გვერდისა)
* ჩამონათვალი სამეცნიერო გრანტების (მონაწილეობა/ხელმძღვანელობა (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ადგილობრივ და უცხოურ სამეცნიერო ფორუმებში მონაწილეობის ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში).
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომლის შესრულებასაც აპირებს განმცხადებელი ვაკანტურ პოზიციაზე უახლოესი სამი წლის განმავლობაში (არაუმეტეს 2 გვერდისა)
* კონკურსანტმა უნდა წარმოადგინოს დარგის განვითარების კონცეფცია, რომელიც შეეხება როგორც კონკრეტული მიმართულების, ასევე, ზოგადად, ხელნაწერთა ეროვნული ცენტრის სამეცნიერო პოტენციალის განვითარების სტრატეგიულ გეგმებს/ხედვას.
* ინფორმაცია შესაბამისი დარგის 2 რეკომენდატორის შესახებ (სახელი,  გვარი, საკონტაქტო ინფორმაცია - ტელეფონი, ელ-ფოსტა), (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)

**სსიპ - კორნელი კეკელიძის სახელობის საქართველოს**

**ხელნაწერთა ეროვნული ცენტრის**

**დირექტორს**

**ბატონ ზაალ აბაშიძეს**

**მოქალაქე** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(სახელი, გვარი)*

**პირადი ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**მისამართი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ტელეფონის ნომერი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ელ-ფოსტა: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**გ ა ნ ც ხ ა დ ე ბ ა**

**ბატონო ზაალ,**

გთხოვთ, განიხილოთ ჩემი კანდიდატურა სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ განყოფილების/დეპარტამენტის უფროსის - მთავარი მეცნიერი თანამშრომლის ვაკანტურ პოზიციაზე.

**დანართები:**

* პირადობის დამადასტურებელი მოწმობის ასლი
* ავტობიოგრაფია (CV ფოტოსურათით)
* დასაკავებელი თანამდებობისთვის აუცილებელი შესაბამისი აკადემიური ხარისხის დამადასტურებელი დიპლომის ასლი
* გამოქვეყნებული სამეცნიერო ნაშრომების ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* გამოქვეყნებული 2 სამეცნიერო ნაშრომის ასლი, რომელიც, განმცხადებლის აზრით, ყველაზე უკეთ წარმოაჩენს მის სამეცნიერო პოტენციალსა და კვლევის უნარს
* ჩამონათვალი და მოკლე აღწერილობა განმცხადებლის მიერ შესრულებული სამეცნიერო-კვლევითი სამუშაოებისა (არა უმეტეს 2 გვერდისა)
* ჩამონათვალი სამეცნიერო გრანტებისა (მონაწილეობა/ხელმძღვანელობა (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ადგილობრივ და უცხოურ სამეცნიერო ფორუმებში მონაწილეობის ჩამონათვალი (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)
* ჩამონათვალი და მოკლე აღწერილობა იმ სამეცნიერო-კვლევითი სამუშაოებისა, რომელთა შესრულებასაც აპირებს განმცხადებელი ვაკანტურ პოზიციაზე უახლოესი სამი წლის განმავლობაში (არა უმეტეს 2 გვერდისა)
* დარგის განვითარების კონცეფცია, რომელიც შეეხება როგორც კონკრეტული მიმართულების, ასევე ზოგადად, ხელნაწერთა ეროვნული ცენტრის სამეცნიერო პოტენციალის განვითარების სტრატეგიულ გეგმებს/ხედვას.
* ინფორმაცია შესაბამისი დარგის 2 რეკომენდატორის შესახებ (სახელი,  გვარი, საკონტაქტო ინფორმაცია - ტელეფონი, ელ-ფოსტა), (ცალკე დოკუმენტად წარმოდგენა სავალდებულოა იმ შემთხვევაში, თუ შესაბამისი ინფორმაცია არ არის მოცემული ავტობიოგრაფიაში/ CV-ში)

**თანახმა ვარ:** სსიპ - კორნელი კეკელიძის სახელობის საქართველოს ხელნაწერთა ეროვნული ცენტრის მიერ გადამოწმდეს ჩემს მიერ წარმოდგენილ განცხადებაში და შესაბამის დოკუმენტებში მითითებული ინფორმაციის სისწორე და შეუსაბამობის შემთხვევაში მიიღოს გადაწყვეტილება კონკურსიდან ჩემი მოხსნის შესახებ.

**პატივისცემით,**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(ხელმოწერა)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ 2022 წ.

*(თარიღი)*